CELEX: C2007/183/19
Language: el
Date: 2007-08-04 00:00:00
Title: Υπόθεση C-82/06: Απόφαση του Δικαστηρίου (όγδοο τμήμα) της 14ης Ιουνίου 2007 — Επιτροπή των Ευρωπαϊκών Κοινοτήτων κατά Ιταλικής Δημοκρατίας (Παράβαση κράτους μέλους — Περιβάλλον — Στερεά απόβλητα — Επικίνδυνα απόβλητα — Οδηγίες 75/442/ΕΟΚ και 91/689/ΕΟΚ — Υποχρέωση κατάρτισης και κοινοποίησης σχεδίων διαχείρισης αποβλήτων)

4.8.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 183/12
            
         Απόφαση του Δικαστηρίου (όγδοο τμήμα) της 14ης Ιουνίου 2007 — Επιτροπή των Ευρωπαϊκών Κοινοτήτων κατά Ιταλικής Δημοκρατίας
   (Υπόθεση C-82/06) (1)
   
   (Παράβαση κράτους μέλους - Περιβάλλον - Στερεά απόβλητα - Επικίνδυνα απόβλητα - Οδηγίες 75/442/ΕΟΚ και 91/689/ΕΟΚ - Υποχρέωση κατάρτισης και κοινοποίησης σχεδίων διαχείρισης αποβλήτων)
   (2007/C 183/19)
   Γλώσσα διαδικασίας: η ιταλική
   Διάδικοι
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωποι: D. Recchia και M. Kωνσταντινίδης)
   
      Καθής: Ιταλική Δημοκρατία (εκπρόσωποι: I. Braguglia και G. Fiengo)
   Αντικείμενο της υποθέσεως
   Παράβαση κράτους μέλους — Παράβαση του άρθρου 7 της οδηγίας 75/442/ΕΟΚ του Συμβουλίου, της 15ης Ιουλίου 1975, περί των στερεών αποβλήτων (ΕΕ ειδ. έκδ. 015/001, σ. 86), όπως τροποποιήθηκε από την οδηγία 91/156/ΕΟΚ, του Συμβουλίου, της 18ης Μαρτίου 1991 (ΕΕ L 78, σ. 32) και του άρθρου 6 της οδηγίας 91/689/ΕΟΚ του Συμβουλίου, της 12ης Δεκεμβρίου 1991, για τα επικίνδυνα απόβλητα (ΕΕ L 377, σ. 20) — Υποχρέωση κοινοποίησης σχεδίων διαχείρισης αποβλήτων.
   Διατακτικό της αποφάσεως
   Το Δικαστήριο αποφασίζει:
   
               1)
            
            
               Η Ιταλική Δημοκρατία, παραλείποντας να καταρτίσει
               
                           —
                        
                        
                           σχέδιο διαχείρισης αποβλήτων για την επαρχία του Rimini, σύμφωνα με το άρθρο 7, παράγραφος 1, της οδηγίας 75/442/ΕΟΚ του Συμβουλίου, της 15ης Ιουλίου 1975, περί των στερεών αποβλήτων, όπως τροποποιήθηκε από την οδηγία 91/156/ΕΟΚ του Συμβουλίου, της 18ης Μαρτίου 1991,
                        
                     
                           —
                        
                        
                           σχέδια διαχείρισης αποβλήτων που να καθορίζουν τις κατάλληλες τοποθεσίες και εγκαταστάσεις διάθεσης των αποβλήτων της Περιφέρειας του Lazio, σύμφωνα με το άρθρο 7, παράγραφος 1, τέταρτη περίπτωση, της οδηγίας 75/442, όπως τροποποιήθηκε από την οδηγία 91/156,
                        
                     
                           —
                        
                        
                           σχέδια διαχείρισης αποβλήτων για τις Περιφέρειες Friuli Venezia-Giulia e Puglia καθώς και για την αυτόνομη επαρχία του Bolzano Alto-Adige και την επαρχία του Rimini, σύμφωνα με το άρθρο 6 της οδηγίας 91/689/ΕΟΚ του Συμβουλίου, της 12ης Δεκεμβρίου 1991, για τα επικίνδυνα απόβλητα,
                        
                     παρέβη τις υποχρεώσεις που υπέχει από τις οδηγίες αυτές.
            
         
               2)
            
            
               Καταδικάζει την Ιταλική Δημοκρατία στα δικαστικά έξοδα.
            
         
      (1)  ΕΕ C 86 της 8.4.2006.